open-index/open-wikipedia-markdown huggingface dataset:
Barnum’s American Museum

**Barnum's American Museum** var et amerikansk museum, menasjeri og raritetskabinett på Broadway i New York City i USA fra 1841 til 1865. Museet var eid av den berømte underholdningentreprenøren P. T. Barnum og John Scudder, samarbeidspartner og opprinnelig eier.

## Historikk
Da «humbugkongen» Barnum kjøpte Scudder's American Museum i 1841, døpte han det om i sitt eget navn til Barnum's American Museum. Museet kunne etter hvert tilby det betalende publikum en mengde attraksjoner og ekte og uekte rariteter i en blanding av underholdning og opplysning om kunst, historie og vitenskap. Salene inneholdt blant annet et menasjeri av dyr, både levende og utstoppede, utstillinger av pedagogiske modeller og mekaniske innretninger, daglige turer med varmluftsballong og ikke minst flere bløffer og «freaks», det vil si kortvokste, kjemper, overvektige, albinoer og andre personer med uvanlige kroppslige framtoninger. 

Blant de tidligste hovedattraksjonene i Barnums museum var forfalskninga *[[Feejee mermaid]]* («Fiji-havfrua», fra 1842) og *[[General Tom Thumb]]* («General Tommeliten»), «sirkusdvergen» Charles Stratton (1838–1883) som Barnum viste fram allerede som fireåring under påstanden om at gutten var elleve. 

I 1846 hadde museumsutstillingene 400 000 besøkende. På det meste skal 15 000 peroner ha vært innom i løpet av én dag. man regner ellers med at rundt 38 millioner besøkte museet fra 1841 til 1865.

### Slutt og arvtakere
Barnum's American Museum opphørte da bygningen brant ned til grunnen i den store bybrannen 13. juli 1865. I 1875 overtok imidlertid Barnum det han kalte *P. T. Barnum's Grand Traveling Museum, Menagerie, Caravan & Hippodrome*. Dette var et omreisende sirkus med en dyre- og museumutstilling med «freaks» og andre rariteter. Mange berømte artister og personligheter var innom i løpet av åra, og sirkuset gjorde Barnums navn ytterligere kjent. Det eksisterer fortsatt, nå under navnet Ringling Bros. and Barnum & Bailey Circus. 

Barnum Museum i byen Bridgeport i Connecticut stod ferdig 1893, to år etter sirkuskongens død. Det har en stor utstilling om P. T. Barnum og byen.

Barnum kjøpte også andre museer. 

## Eksterne lenker
* 
* Nettpresentasjon fra 2000
Straffeslag (golf)

**Straffeslag** i golf tildeles i henhold til golfreglene ved brudd på disse, ved at ett eller to slag legges til scoren i slagspill. I matchspill tildeles ett straffeslag. Forhold som ville gitt to straffeslag i slagspill, fører vanligvis til tap av hullet i matchspill.
Michael van Haven

**Michael van Haven** (født ca. 1625 i Bergen, død 1679, begravet 24. januar 1679 i Uggerløse ved Holbæk) var en dansk maler. Han gikk i lære hos faren Salomon van Haven og muligens hos Elias Figenschou i Bergen. van Haven var bror av Lambert van Haven.

van Haven var ansatt som tegnelærer ved Sorø Akademi, senere utnevnt til hoffmaler og sammen med sin bror var han med på innredningen av Frederiksborg slott i 1670-årene. 

van Haven utførte flere portretter. 

## Referanser


## Eksterne lenker
*
Kaldvågstraumen

**Kaldvågstraumen** er et todelt sund sørøst for Kaldvåg i Hamarøy i Nordland mellom fastlandet i nord og Finnøya i sør. Sundet er ca. 2,8 kilometer langt og binder sammen Kaldvågfjorden i vest med Innhavet i øst.

Den ca. 430 dekar store Straumøya ligger i østkanten av sundet. Sundet nord for øya kalles Litlstraumen, og er bare 15 meter bredt på det smaleste, mens bredden sør for øya er fra ca. 70 til ca. 250 meter.

## Fotnoter



## Referanser
Røttangsstraumen

**Røttangsstraumen** er et sund nordvest for bygden Innhavet i Hamarøy i Nordland mellom halvøya Straumsnesøya i sørøst og Finnøya i nordvest. Sundet er ca. 1,4 kilometer langt og binder Sagfjorden i sørvest med Innhavet i nordøst.

Fv662 krysser sundet ved et punkt der det bare er 30 meter mellom Finnøya og Straumsnesøya.

## Fotnoter



## Referanser
Dolores Costello

**Dolores Costello** (født 17. september 1903 i Pittsburgh, Pennsylvania, død 1. mars 1979 i California) var en amerikansk skuespillerinne som fikk sin største suksess med stumfilmer. 

Costello var stemor til skuespiller John Barrymore sin datter Diana. Costello er datter av Maurice Costello og Mae Costello (født Altschuk) som også var skuespillere. Hun var av irsk avstamning gjennom sin far, Maurice. Dolores og hennes yngre søster Helene fikk sine første filmroller mellom 1909 og 1915 som barne-skuespillere for Vitagraph Film Company. Søstrene Dolores og Helene dukket opp på Broadway sammen og deres suksess resulterte i film-kontrakter med Warner Brothers Studios. I 1926, etter flere mindre roller i spillefilmer, spilte Dolores Costello mot John Barrymore i filmen The Sea Beast, en løs tilpasning av forfatter Herman Melville sin bok Moby Dick. Costello og Barrymore giftet seg i 1928 etter to år som kjærester. 

I 1927 arbeidet Costello sammen med John Barrymore i filmen *When A Man Loves*. I 1928 spilte hun sammen med George O'Brien i Noah's Ark, som var en lydfilm. Costello og Barrymore tok ut skilsmisse i 1935. Costello gjenopptok sin karriere som skuespiller et år senere og oppnådde en viss suksess, spesielt i Little Lord Fauntleroy (1936), og The Magnificent Ambersons (1942). Hun pensjonerte seg permanent fra skuespiller-yrket i 1943.

I 1939 giftet Costello seg med dr. John Vruwink, hennes fødselslege, men de skilte seg i 1950. Costello tilbrakte de resterende årene av sitt liv i semi-sølibat og administrerte en gård der hun dyrket grønnsaker, hovedsakelig avokado. I 1970 ble huset hennes oversvømt som følge av en flom som ødela mye av hennes eiendom. Costello døde av emfysem i Fallbrook, California i 1979 og ble gravlagt i Los Angeles. Dolores Costello ble tildelt en stjerne på Hollywood Walk of Fame for sine mange bidrag til film, stjernen ligger ved 1645 Vine Street i Hollywood.

## Referanser


## Eksterne lenker
*
Rot (matematikk)

I matematikken har **rot** flere betydninger:
*N-te-rot, det tallet som ganget med seg selv *n* ganger gir tallet man trekker ut roten av
*Rot til en ligning, en løsning på ligningen
«Emiliekilde»

**«Emiliekilde»** er et klassisistisk monument som står ved Strandvejen og Emiliekildevej i Klampenborg utenfor København. Det er tegnet i 1780 av Nicolai Abildgaard og ble reist i 1782 av grev Ernst Heinrich von Schimmelmann som minnesmerke over hans første ektefelle Emilie Caroline, født Rantzau (1752–1780). Familien Schimmelmann bodde på det nærliggende landstedet Sølyst i sommerhalvåret.

Monumentet er ca. 5,70 meter høyt og er oppført i rød granitt. Søylen er kledd med marmor. Diktet på stenen er forfattet av Christen Henriksen Pramog er nå utydelig:

"*Emilie. Her vankede du eengang*
*agh for længst ey meer*
*helligt er det sted dy yndede*
*uskyldighed himlens uskyldighed*
*opfyldte hiertet ved dit navn*
*og hvo som elsket*
*nævne det med taarer*
*Anno 1780*"

Minnesmerket inngikk i romantikkens kultur og er avbildet på flere gullaldermalerier.

Monumentet ble fredet i 1918.

## Referanser


## Eksterne lenker
*
Egil Ranheim

**Egil Solin Ranheim** (1923–1992) var en norsk politiker (Arbeiderpartiet) og fabrikkarbeider fra Modum i Buskerud. Han var vararepresentant til Stortinget i periodene 1965&ndash;1969 og 1969&ndash;1973 og var fast møtende stortingsrepresentant 1971–72 mens Ragnar Christiansen var statsråd og fra 1972 etter at Guri Johannessen døde. Ranheim var ordfører i Modum fra 1979 til 1989.

Han arbeidet på anlegg fram til 1951 og arbeidet som fabrikkarbeider ved Drammenselvens Papirfabrikker 1951-1980. Han var medlem av forbundsstyret i Norsk Papirindustriarbeiderforbund 1967-1970 og fylkesleder i Buskerud Ap 1975-1981 .

Han hadde deltagermedaljen fordi han tjenestegjorde ved kystartilleri i England 1944-1945.

## Eksterne lenker
*
Liste over statsledere i 1292

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Kvotient

**Kvotient** er resultatet av en divisjon, og betegner forholdet mellom to størrelser. I divisjonsstykket *a*:*b* kalles operandene *a* og *b* henholdsvis dividend og divisor. For eksempel i divisjonsstykket 72 : 6 er kvotienten 12.

## Se også
* Reguladetri
* Produkt (matematikk)
* Sum
* Differanse

## Referanser
Daniel Erlandsson

**Daniel Erlandsson** (født 22. mai 1976 i Malmö og oppvokst i Arlöv) er trommeslager i death metal-bandet Arch Enemy. Han har tidligere spilt på In Flames' EP *[[Subterranean]]* og for band som Carcass, Eucharist, Liers in Wait, Diabolique, Armageddon og The End.

Han er bror til Adrian Erlandsson, tidligere trommeslager i bandene At the Gates, Cradle of Filth og The Haunted.

## Referanser


## Eksterne lenker
* 
* 
* 
* Arch Enemys offisielle nettsted
President Harbitz’ gate (Oslo)

**President Harbitz’ gate** er en gate på Frogner og Briskeby i Oslo. Den begynner i Skovveien og går i nordvestlig retning før den løper ut i Løvenskiolds gate. Deler av gaten er imidlertid enveiskjørt i motsatt retning.

Gaten har navn etter stortingspresident Georg Prahl Harbitz. Gaten fikk navnet «Harbitz’ gate» i 1891, før dette ble endret til dagens navneform i 1952. Opparbeidelsen skjedde stykkevis og delt. Vestre del av gateløpet går gjennom sørlige del av Briskeby, der det tidligere var trehusbebyggelse. Noen av disse husene ble revet i 1930-årene for å gi plass til den store blokken på oversiden av veien.

## Bygninger

## Referanser




## Eksterne lenker
*
Jackie Coogan

**Jackie Coogan** (født 26. oktober 1914 i Los Angeles, California, død 1. mars 1984) var en amerikansk skuespiller som begynte sin filmkarriere som barneskuespiller i stumfilmer. Han huskes best fra rollen som den lille gutten i stumfilmen Småen, sammen med Charlie Chaplin. 

Coogan ble kjent som karakteren onkel Fester i TV-serien The Addams Family på 1960-tallet. Han saksøkte sin mor og stefar fordi de hadde sløst bort pengene han tjente som skuespiller i barne- og ungdomsårene. Dette gjorde at myndighetene i California vedtok den første kjente loven om rettsvern angående inntjeningen til barneskuespillere. Coogan begynte å opptre som skuespiller allerede som barn i både vaudeville, på teater og i filmer. Han debuterte som skuespiller med en ukreditert rolle i 1917 med filmen Skinner's Baby. Charlie Chaplin oppdaget Coogan ved Orpheum Theatre i Los Angeles. Coogans far var også skuespiller.

Coogan blir best husket som barneskuespiller for sin rolle i filmklassikeren Småen fra 1921 der han spilte mot Charlie Chaplin. Mange av hans tidlige filmer er gått tapt eller er ikke lenger tilgjengelige. Coogan studerte ved flere høyskoler, blant disse var University of Southern California. I 1932 sluttet han ved Santa Clara University grunn av dårlige karakterer. Den 4. mai 1935 var Coogan eneste gjenlevende i en dødelig bilulykke i San Diego County som tok livet av hans far og hans beste venn Junior Durkin, en barneskuespiller kjent som Huckleberry Finn i to tidlige filmer fra 1930-tallet. Ulykken fant sted få måneder før Coogan fylte 21 år.

Som barnestjerne tjente Coogan anslagsvis mellom 3 og 4 millioner amerikanske dollar, men pengene ble brukt opp av hans mor og stefar, Arthur Bernstein, på utskeielser som f.eks pelskåper, diamanter og dyre biler. Coogan saksøkte moren og stefaren i 1938, men etter flere juridiske utgifter mottok han rundt 250 000 dollar av sine opprinnelige inntekter. Etter den andre verdenskrig returnerte Coogan til skuespilleryrket og hadde flere roller som ble vist på TV. Han hadde også gjesteroller i TV-serien The Wild Wild West frem til han pensjonerte seg som skuespiller på 1970-tallet.

## Filmografi (utvalg)
*1917 – *[[Skinner’s Baby]]*
*1919 – *[[På søndagstur]]*
*1921 – *[[Småen]]*
*1921 – *[[Peck’s Bad Boy]]*
*1921 – *[[My Boy]]*
*1922 – *[[Trouble (1922)|Trouble]]*
*1922 – *[[Oliver Twist (1922)|Oliver Twist]]*
*1923 – *[[Daddy (1923)|Daddy]]*
*1924 – *[[A Boy of Flanders]]*
*1924 – *[[Little Robinson Crusoe]]*
*1958 – *[[Uten ryggrad]]*
*1966 – *[[Familien Addams]]*
*1969 – *[[Marlowe tar saken]]*

## Referanser


## Eksterne lenker
*
EM på skøyter 2014

**EM på skøyter 2014**, det 39. for kvinner og det 108. for menn, blir avholdt fra 11. til 12. januar 2014 i Vikingskipet på Hamar.

EM og VM allround på skøyter regnes av mange som de mest interessante skøyteløpene, da løperne i den endelige resultatlisten rangeres etter summen av tidspoeng over fire distanser. Dette aspektet kommer i tillegg til kampen løper mot løper i par og rangering på hver enkeltdistanse som i enkeltdistansestevner. Tidspoeng beregnes slik at for eksempel 1&nbsp;sekund på 500&nbsp;meter tilsvarer 10&nbsp;sekunder på 5&nbsp;000&nbsp;meter som er 10&nbsp;ganger så langt som 500&nbsp;meter.

Sist en nordmann vant EM på skøyter for menn, var da Johann Olav Koss ble europamester i 1991. Beste norske plassering i EM på skøyter for kvinner, som har vært arrangert siden 1970, bortsett fra i årene 1975 til 1980, er Bjørg Eva Jensens fjerdeplass i 1981. 

## Aktuelle rekorder
### Verdensrekorder

### Mesterskapsrekorder

### Banerekorder

## Medaljevinnere

## Sammenlagt
### Kvinner

### Menn

## Seierspallen på de enkelte distanser
### Kvinner

### Menn

## Funksjonærer
* Overdommer var Karl Skoog, Sverige for kvinnene og Knut Arthur Olsen, Norge for mennene.
* Startere var John Magne Eliassen, Norge og Roman Danilov, Russland for kvinnene og Jan Zwier, Nederland og Lars Jennersten, Sverige for mennene.

## Referanser




## Eksterne lenker
* Norges Skøyteforbunds EM side 
* Resultatsider Norges Skøyteforbund 
* Resultatside ISU
Eddie Cibrian

**Eddie Cibrian** (født 16. juni 1973 i Burbank i California) er en amerikansk skuespiller av cubansk opprinnelse.

Han er mest kjent for sine roller som Russell Varon i Invasion, Jesse Cardoza i ** og som Jimmy Doherty i *Third Watch*. Cibrian hadde hovedrollen i *[[The Young and the Restless]]*, *Baywatch Nights* og *Sunset Beach*. Han har også gjesteroller i TV-serier som *[[Saved by the Bell]]*, *The College Years*, *Sabrina, The Teenage Witch*, *[[Criminal Minds]]* og *[[Beverly Hills, 90210]]*. Cibrian er også blitt kreditert med filmroller i *Living Out Loud*.

Ved siden av hans skuespillerkarriere var han også medlem av boy bandet 3Deep mellom 1998 og 2001. Cibrian har siden den gang hatt gjesteroller i *Samantha Who?*, *[[Dirty Sexy Money]]* og *[[Ugly Betty]]*. I mai 2001 giftet Cibrian seg med Brandi Glanville, en makeupartist. Cibrian og Glanville har to sønner, Mason og Jake, sammen. Paret separerte seg i juli 2009 etter måneder med spekulasjoner om at Cibrian hadde en utenomekteskapelig affære med sangeren LeAnn Rimes som også var gift. Den 24. august 2009 søkte Cibrian om skilsmisse fra Glanville på grunn av deres uforenlige forskjeller. Cibrian giftet seg med country sanger og motspiller i *Northern Lights*, LeAnn Rimes, den 22. april 2011 i Malibu i California.

## Referanser


## Eksterne lenker
*
Blastfighter

***Blastfighter*** er en italiensk engelskspråklig action-drama fra 1984 regissert av Lamberto Bava. Hovedrollen spilles av Michael Sopkiw, mens sentrale biroller spilles av George Eastman, Valerie Blake og Stefano Mingardo.

## Handling
Jake "Tiger" Sharp er en tidligere politimann som nettopp har sonet ferdig en fengselsdom på syv år etter ha tatt livet av sin kones morder. Like etter løslatelsen får han et hypermoderne gevær av sin venn Jerry slik at han kan hevne seg på den korrupte advokaten som fikk ham sendt i fengsel. Jack vraker imidlertid hevntanken og velger isteden å flyttet tilbake til småbyen hvor han vokste opp. Der kommer han snart i konflikt med noen sadistiske krypskyttere, ledet av den yngre broren til hans barndomsvenn. Konfliktnivået øker og ender i en regelrett krig mellom ham og gjengen.

## Om filmen
I Norge gikk den rett på video utgitt av Juno ca 1985.

I 2011 gav P3s Filmpolitiet den norske DVD-utgivelsen terningkast tre.

## Rollebesetning
* Michael Sopkiw – Jake 'Tiger' Sharp
* Valentina Forte – Connie (som Valerie Blake)
* George Eastman – Tom, Tigers bardomsvenn
* Stefano Mingardo – Wally (som Mike Miller)
* Ottaviano Dell'Acqua – Matt (som Richard Raymond)
* Michele Soavi – Pete (som Michael Saroyan) 
* George Williams – Cochran 
* Giancarlo Prati – Morder i fortidssekvens 
* Billy Redden – Banjospiller

## Referanser


## Eksterne lenker
*
Dolores del Río

**María de los Dolores Asúnsolo y López Negrete** (1904–1983), kjent under scenenavnet **Dolores del Río**, var en meksikansk-amerikansk skuespillerinne.

## Liv og virke
### Bakgrunn
Dolores del Río kom fra en svært fornem og gammel ærverdig meksikansk familie. En av hennes slektninger var skuespilleren Ramón Novarro. Etter ballettundervisning i hovedstaden Ciudad de México og senere også i Europa reiste hun til Hollywood. 
### Filmkarriere
Dolores Del Río var en stor stjerne i flere Hollywood-filmer i løpet av stumfilmens dager. Senere i livet ble hun en viktig skuespiller i flere meksikanske filmer. 

I 1930 giftet hun seg med Cedric Gibbons, en kunstner og designer som hun møtte på en fest arrangert av William Randolph Hearst og Marion Davies. Hennes tilstedeværelse i Hollywood i løpet av 1930-årene var ikke bare begrenset til en verden av skuespillerjobber, men også de høye samfunnssirkler. Hennes hjem i Hollywood var en hyppig møteplass for personligheter som Greta Garbo, Marlene Dietrich, Errol Flynn, Lili Damita, Clark Gable og mange flere kjente skuespillere.

Etter at talefilmer ble vanligere, ble del Río degradert til eksotiske og mindre sentrale roller. 

I 1940 møtte hun Orson Welles. Paret hadde en gjensidig tiltrekning og begynte snart en romanse. Welles ble hodestups forelsket i henne. Visstnok var denne affæren årsaken til hennes skilsmisse fra Cedric Gibbons i 1941. Hun ledsaget Welles i forskjellige varietéshow over hele USA. 

Dolores spilte med Elvis Presley i filmen *[[Den flammende stjerne]]* regissert av Don Siegel.

Del Río vekslet mellom filminnspillinger i Mexico og USA, både på TV og teater.

Hun døde den 11. april 1983 døde av en leversykdom i en alder av 77 år, i Newport Beach i California. Hun ble kremert, og asken hennes ble spredt over kirkegården Panteón de Dolores i Mexico by.

Del Río ble tildelt en stjerne på Hollywood Walk of Fame ved 1630 Vine Street, som en anerkjennelse av sine bidrag til filmindustrien.

## Filmer i utvalg
* 1926 – *[[Helteglorien]] (What Price Glory?)*
* 1927 – *Kurtisanen fra Sevilla*
* 1928 – *Ramona*
* 1932 – *Luana fra Paradisøen*
* 1933 – *Fly med til Rio (Flying Down to Rio)*
* 1933 – *Anklaget*
* 1938 – *Bomber over Shanghai*
* 1943 – *[[María Candelaria]]*
* 1943 – *[[Farlig medpassasjer]] (Journey into Fear)*
* 1946 – *[[Tvillingsøstrene]] (La otra)*
* 1947 – *[[Flyktningen]] (The Fugitive)*
* 1949 – *[[Kjærlighetens stebarn]] (La Malquerida)*
* 1960 – *[[Den flammende stjerne]] (Flaming Star)*
* 1964 – *Flukten mot nord-vest*
* 1967 – *Mere enn et mirakel  (C'era una volta)*

## Referanser


## Eksterne lenker
* 
*
Michael Krohn-Dehli

**Michael Krohn-Dehli** (født **Hansen**; 1983) er en dansk fotballspiller.

Krohn-Dehli spilte for flere danske klubber før han dro til Ajax fra Brøndby IF. Krohn-Dehli utmerket seg på juniorlaget til Ajax under Danny Blind. I 2004 gikk han til RKC Waalwijk på  fri transfer. Der fikk han sin proffdebut 15. august 2004 i en målløs kamp mot FC Groningen. To år senere skrev han ny kontrakt med Ajax på en fri transfer frem til 2009. Etter vinterpausen spilte han kun tre kamper for Ajax Amsterdam, og ble derfor utlånt til Sparta Rotterdam 31. januar 2007 resten av sesongen. Fem dager senere spilte han sin første av 12 kamper for Sparta mot Roda JC. Etter sommerpausen returnerte han til Ajax.

Den 29. august 2008 meddelte Ajax at de hadde solgt Krohn-Dehli til Brøndby IF. Han debuterte to dager senere på hjemmebane mod FC København i Brøndbys 1-0 seier. Han ble i løpet av høstsesongen kåret til «Månedens spiller» to ganger av bladet Onside. Michael Krohn-Dehli var med på å kvalifisere Danmark til VM 2010 i Sør-Afrika, men ble kort tid før avreise vraket fra den endelige troppen til mesterskapet.

Michael Krohn-Dehli skåret årets mål 2010 i den danske superligaen i en kamp som Brøndby IF vant  mot SønderjyskE.

## Landslaget
Han fikk sin landslagsdebut for  i EM-kvaliken mot  11. oktober 2006.

Han ble tatt ut i s tropp til VM i fotball 2018 i Russland.

## Referanser


## Eksterne lenker
* 
* Voetbal Internationa-profil
* Offisiell Ajax-profil
Gremlins

:*Se også Roald Dahls bok fra 1943, [[The Gremlins]]


***Gremlins*** er en amerikansk skrekkfilmkomedie fra [[Filmåret 1984|1984]] regissert av [[Joe Dante]]. Regissøren [[Steven Spielberg]] var eksekutiv produsent for filmen. De ledende rollene spilles av Hoyt Axton, [[Zach Galligan]] og [[Phoebe Cates]].

*Gremlins* ble meget populær og innbrakte over $148 millioner på amerikanske kinoer alene. Den ble den fjerde mest innbringende filmen i USA i 1984.

Den ble i  etterfulgt av *Gremlins 2: The New Batch*.

== Handling ==
Billy får et merkelig kjæledyr av sin far som han har kjøpt i [[Chinatown]]. Han får samtidig streng beskjed om å følge tre regler angående dyret: Han må ikke eksponere det for sterkt lys, mate det etter midnatt eller eksponere det for vann. Bryter han disse reglene så begynner det å masseformere seg til uhyggelig ondskapsfulle beist. Når Billy likevel bryter de uttrykkelige reglene, får dette store konsekvenser for både ham selv og lokalsamfunnet.

== Om filmen ==
;Anmelderne
*Gremlins'' har fått 79 % på Rotten Tomatoes (Fresh rating). Den amerikanske filmkritikeren Roger Ebert gav den positiv omtale med tre av fire stjerner, mens Leonard Maltin gav den to av fire stjerner.

Aftenpostens anmelder gav den forholdsvis god omtale og roste i særdeleshet spesialeffektene.

Den norske filmsiden CINERAMA gav den terningkast fem i 2010.

;Priser
Den vant fem Saturn Awards (blant annet for beste skrekkfilm), en Golden Screen og en Young Artist Award for beste familiefilm.

## Rollebesetning
* Zach Galligan – Billy Peltzer
* Phoebe Cates – Kate Beringer
* Hoyt Axton – Randall Peltzer
* Frances Lee McCain – Lynn Peltzer
* Polly Holliday – Ruby Deagle
* Corey Feldman – Pete Fountaine
* Keye Luke – Mr Wing
* Scott Brady – Sheriff Frank
* Harry Carey jr. – Mr. Anderson
* Dick Miller – Murray Futterman
* Jackie Joseph – Sheila Futterman
* Judge Reinhold – Gerald Hopkins
* Chuck Jones – Mr. Jones

## Referanser


## Eksterne lenker
*
Bob Shankly

**Robert «Bob» Shankly** (født 25. februar 1910, død mai 1982) var en skotsk profesjonell fotballspiller og manager, som kom fra landsbyen Glenbuck i Ayrshire, Skottland.  

Shankly var en av fem brødre som alle spilte fotball profesjonelt, inkludert Bill, som skulle gjøre seg berømt som landslagssjef for Skottland og manager for Liverpool. Bob begynte spillerkarrieren med den skotske juniorklubben Auchinleck, før han byttet til den lokale klubben Glenbuck Cherrypickers.

Deretter ble Bob Shankly seniorspiller hos Alloa Athletic, etter at han hadde blitt avvist av Ayr United, selv om han scoret et hat-trick i en testkamp.  Han spilte senere for Falkirk, til tross for at han hadde signert for Falkirk da han var ukjent med at Preston North End (der hans bror Bill da spilte) ønsket å signere ham. Som mange andre arbeiderklassemenn fra Ayrshire på den tiden begynte han i arbeidslivet som gruvearbeider (det gjorde også alle de andre brødrene), og han kombinerte denne jobben med fotball på deltid. Han giftet seg i 1936 og fikk to barn, sønnen John (som ble sivilingeniør, men ble tilbudt en mulighet til å bli profesjonell fotballspiller selv) og datteren Margaret.

Det var som fotballtrener at Bob Shanklys navn ble viden kjent.  Etter at han la opp som fotballspiller, hadde han en periode som førstelagstrener for Stenhousemuir, før han ble manager for Falkirk, Third Lanark, Dundee, Hibernian og Stirling Albion, der han til slutt også ble direktør. Da han var manager for Dundee, ledet han klubben til seriemesterskapet i Skottland i 1961-1962-sesongen, tre poeng foran Rangers FC, og til denne dag den eneste gangen Dundee har vunnet ligatittelen. Den påfølgende sesongen ledet han Dundee til semifinalene i Serievinnercupen, da de ble slått 5-2 sammenlagt av AC Milan. Craig Brown sammenlignet senere Shanklys prestasjoner med Walter Smith, Jock Stein, Alex Ferguson og Jim McLean. Med Shankly som manager maktet Dundee også å spille seg til 1963-1964-finalen i den skotske FA-cupen. Han trakk seg som manager for Dundee i februar 1965, siden han opplevde at det var problematisk å holde det samme nivået med suksess videre.

Bob Shankly tok over for Jock Stein som manager for Hibernian i 1965, og han ledet Hibs til finalen i den skotske ligacupen i april 1969. Etter at Shankly trakk seg som manager for Hibs i 1969, var det Willie MacFarlane som tok over.

Han forble klubbmanager (for Stirling Albion fra 1970) fram til 1973, da han gikk over til styret for Stirling Albion. Han overlevde en alvorlig bilulykke i 1975, der han, Jock Stein og en annen venn ble stygt skadet. Bob døde av et hjerteinfarkt på et møte i det skotske fotballforbundet (SFA) i mai 1982. Han ble 72 år gammel, og hans død inntraff bare ett år etter at hans yngre bror, Bill, døde, som også avled pga. et hjerteinfarkt. En tribuneside på Dens Park er oppkalt etter Bob Shankly.

## Referanser


## Eksterne lenker
*
Mina Finstad Berg

**Mina Finstad Berg** (født 1. november 1989) er en norsk filolog og sportskommentator i TV 2.

## Bakgrunn og virke

### Politikk
Berg vokste opp på Lillehammer, og var fra tidlig i tenårene aktiv både i Oppland SU og Oppland SV. Hun var medlem av internasjonalt utvalg i Oppland SV 2005-11, og startet i forbindelse med det blant annet i januar 2010 en internettaksjon for at Liu Xiaobo skulle få Nobels fredspris. Berg har vært valgt delegat på SVs landsmøter i 2007, 2009 og 2011. På SVs landsmøte i 2011 var hun SUs representant i valgkomiteen. Hun sto ved stortingsvalget i 2009 på sjetteplassen til Oppland SVs liste, og var dermed femte varamedlem til Stortinget for perioden 2009-2013.   

Berg var fylkesleder for Oppland SU 2007-08, og medlem av SUs landsstyre fra 2007. På SUs landsmøte i 2010 ble hun valgt inn i sentralstyret som medlem av arbeidsutvalget. På landsmøtet i juni 2012 ble hun valgt som generalsekretær i SU.

### Fotball
Berg ble høsten 2018 fotballstudiokommentator i TV 2 Sporten. I 2020 ble hun ansatt som TV 2s nye sportskommentator og tok samt permisjon fra hennes verv i sitt politiske parti.

## Referanser


## Eksterne lenker
* 
*  Mina Finstad Bergs fotballblogg
Mark Strong

**Mark Strong** (født 5. august 1963 i London) er en britisk skuespiller, kjent for rollen som Frank D'Amico i filmen *[[Kick-Ass (film)|Kick-Ass]]*.

I filmen *Body of Lies* fra 2008 spilte han sjefen for et etterretningsbyrå fra Jordan. Dette var hans første filmsamarbeid med den britiske filmregissøren Ridley Scott. Han spilte antagonist «Godfrey» i *[[Robin Hood (2010)|Robin Hood]]* https://www.theguardian.com/theobserver/2010/may/09/mark-strong-ridley-scott-robin-hood

Han spilte karakteren «Lord Blackwood» i filmen *[[Sherlock Holmes (2009)|Sherlock Holmes]]* fra 2009, mot skuespillere som Robert Downey jr. og Jude Law. I 2011 spilte han en britisk spion i filmen *[[Tinker Tanker Soldier Spy]]* (basert på en bok med samme navn av forfatter John Le Carre)

I 2014 fikk han rollen som MI6-sjef Stewart Menzies i filmen *[[The Imitation Game]]* hvor han spilte mot Benedict Cumberbatch og Keira Knightley. I 2017 hadde han en av hovedrollene i spion-filmen ** sammen med Colin Firth og Taron Egerton. Han var med i filmen *[[Stockholm (film)|Stockholm]]* i 2018. Samme år var han med i filmen *The Catcher Was a Spy* sammen med blant andre Paul Rudd, og superhelt-filmen *[[Shazam!]]*.

## Referanser


## Eksterne lenker
* 
*
Joe Armstrong

**Joseph Nicolas «Joe» Armstrong** (født 7. oktober 1978 i London) er en britisk skuespiller, kjent for rollen som Allan A Dale i TV-serien *[[Robin Hood (2006)|Robin Hood]]*.

## Eksterne lenker
*
Gary Cole

**Gary Cole** (født 20. september 1956) er en amerikansk skuespiller. 

Cole studerte ved Illinois State University, hvor han tok hovedfag i teater og skuespill sammen med en rekke andre skuespillere som Laurie Metcalf og John Malkovich. Cole er best kjent for sine biroller i en rekke TV-og filmproduksjoner på 1990-og 2000-tallet. Mer langsiktige roller inkluderte hans rolle som Jack "Nighthawk" Killian i TV-serien Midnight Caller. Cole lånte bort stemmen til flere animerte TV-serier som Family Guy og Kim Possible,  samt at han hadde en fast rolle i dramaserien The West Wing som visepresident Bob Russell. Han spilte også rollen som kaptein Matthew Gideon i den kortvarige serien Crusade som var en spin-off av serien Babylon 5. Cole hadde gjesteopptredener i en rekke andre TV-serier som f.eks. Law & Order: Special Victims Unit og Arrested Development. 

En av hans mest kjente roller var i 1991 som general Custer i den mye kritikerroste TV-filmen *Son of the Morning Star*. Cole har også dukket opp i filmer som Talladega Nights og Forever Strong. Cole spilte Katherine Mayfair`s eksmann Wayne i TV-serien Desperate Housewives, og han spilte senere den farlige narkobaronen Ted Jones i Pineapple Express sammen med Seth Rogen og James Franco. Cole spilte også i en episode av den tredje sesongen av TV-serien Psych som SWAT-kommandør Cameron Luntz. Cole har en gjesteopptreden i den fjerde sesongen av HBO-serien True Blood, der han spiller Sookie Stakhouse sin bestefar. I 1999 fikk han rollen som Bill Lumbergh i filmen Office Space. Cole giftet seg med skuespillerinnen Teddi Siddall, den 8. mars 1992. Deres datter Mary ble diagnostisert med autisme da hun var to år og fire måneder gammel.

## Referanser


## Eksterne lenker
* 
*
Vingrom skole

**Vingrom skole** er en barneskole i Vingrom i Lillehammer kommune med i overkant av 100 elever.

## Eksterne lenker
* Vingrom skole
Bořek Dočkal

**Bořek Dočkal** (født 30. september 1988) er en tsjekkisk tidligere fotballspiller.

Dočkal startet fotballkarrieren i Slavia Praha som tiåring, hvor han spilte på alle nivå opp til senior. Han debuterte i den tsjekkiske eliteserien i 2006/07-sesongen med 6 kamper og 1 scoring. Etter et utlån til SK Kladno i 2007 og deretter til Slovan Liberec i 2008, signerte han vinteren 2008 en permanent avtale med sistnevnte klubb. I 2010 var han utlånt til Konyaspor i Tyrkia. 

I august 2011 ble han klar for Rosenborg. Han debuterte mot Molde FK med en målgivende pasning.

## Sparta Praha
Dočkal forlot  august 2013 etter misnøye med mangel på spilletid. Per Joar Hansens første år som trener endret han Rosenborgs formasjon 4-4-2 til 4-3-3/4-2-3-1, noe som Dočkal ikke kunne venne seg til. 

## Landslaget
Dočkal var kaptein på det tsjekkiske U21-landslaget som ble nummer fire i U21-EM i Danmark sommeren 2011.

Han ble tatt ut i s EM-tropp til EM i Frankrike 2016.

## Referanser


## Eksterne lenker
* 

*  Offisiell statistikk for Rosenborg Ballklub, Bořek Dočkal
DS «Aalesund»

**DS «Aalesund»** var et lasteskip bygget av Stavanger Støberi & Dok som byggenummer 17. Skipet ble overlevert til Brødrene Kraasbye i Ålesund i september 1890. Skipet hadde flere eiere før det krigsforliste i 1918

## Historie
*1890:	September: Levert som «Aalesund» for Brødrene Kraasbye m.fl., Ålesund
*1893:	Februar: Solgt til Lauritz A. Devold A/S, Ålesund
*1896:	April: Solgt til D/S Aalesunds I/S (Julius Kraasbye A/S), Ålesund
*1897:	Mai: Solgt til J. Gjerdesjøen m.fl., Haugesund
*1898:	Januar: Overtatt av Gjerdesjø & Bakkevig m.fl., Haugesund
*1916:	Januar: Solgt til D/S A/S Aalesund (Johan Amundsen), Haugesund
*1918:	23. januar: Torpedert uten varsel av tysk ubåt UC-71  ved St. Catherines fyr, på reise Caen – Barry i ballast. Fartøyet gikk i konvoi. 6 mann omkom.

## Kilder
*Erling Jensen: *Stavanger Støberi & Dok*, 2008 ISBN 9788292309568

## Eksterne lenker
* Stavanger Støberi & Dok
Frogner videregående skole

**Frogner videregående skole** (tidligere **Oslo kommunale handelsskole** og **Frogner kommunale handelsskole**) var en videregående skole i Oslo. Den lå på Frogner, og var en yrkesskole med handel- og kontorfag.

Skolen ble grunnlagt i 1920 og opphørte i 1991. Ved nedleggelsen ble skolens elever overført til Oslo handelsgymnasium og Bredtvet videregående skole.

Frogner videregående skoles hovedbygning ble oppført 1908 ved arkitekt Henrik Nissen. Bygningen ble overtatt av Hartvig Nissens skole da skolen ble nedlagt.

## Referanser
DS «Ener»

**DS «Ener»** var et lasteskip bygget av Stavanger Støberi & Dok som byggenummer 77. Skipet ble overlevert til Louis Poulsen & Co. i Kristiania i oktober 1918. Skipet fikk et kort liv ettersom det krigsforliste måneden etter du hun 11. november ble minesprengt 26 grader sørvest for Fair Isle på reise Fredrikstad – St. Nazaire med trelast. En hadde falt ut av konvoien Bergen – Lerwick. Besetningen påstod at de hadde sett en torpedobane, men ingen tyske ubåter senket noe som helst på denne siste dagen av første verdenskrig. Under enhver omstendighet ble DS «Ener» det siste norske fartøy som krigsforliste i denne krigen.

## Kilder
*Erling Jensen: *Stavanger Støberi & Dok*, 2008 ISBN 9788292309568

## Eksterne lenker
* Stavanger Støberi & Dok
ISO 3166-2:GP

**ISO 3166-2:GP** er Guadeloupes del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

Det er for tiden ikke definert noen ISO 3166-2-koder for Guadeloupe.

Guadeloupe, som er et fransk oversjøisk departement, har offisielt ISO 3166-1 alfa-2-koden . Guadeloupe er også tildelt koden  i ISO 3166-2:FR, Frankrikes del av ISO 3166-2.

## Eksterne lenker
* Arrondissements of Guadeloupe, Statoids.com
Greystoke: Legenden om Tarzan, apenes konge

***Greystoke: Legenden om Tarzan, apenes konge*** (originaltittel: *Greystoke: The Legend of Tarzan, Lord of the Apes*) er en britisk drama- og eventyrfilm fra 1984 regissert av Hugh Hudson. Hovedrollen som Tarzan spilles av Christopher Lambert, mens andre sentrale roller spilles av Andie MacDowell, Ralph Richardson, Ian Holm og James Fox. Filmen er basert på Edgar Rice Burroughs' eventyrroman *[[Tarzan of the Apes]]*, fra 1912. Filmens handling ligger nært opp til boka. 

## Handling
Et skip synker på Afrikas kyst. Blant de overlevende er Lord Clayton og hans gravide kone Lady Alice. Alice dør etter å ha født en sønn, og ektemannen blir senere drept av en gorilla. Sønnen blir så bortført av en hunngorilla som selv har mistet sin unge. Gutten vokser opp blant apene i jungelen og blir etterhvert deres leder. Etter flere år blir han oppdaget av en ekspedisjon fra British Museum som blir overbevist om at han den gjenlevende sønnen til Lord Clayton og Lady Alice. Han blir omsider overtalt til å vende tilbake til sivilisasjonen, men overgangen til det britiske samfunnet byr på mange vanskeligheter og han slites mellom de to verdener.

## Om filmen
;Anmeldelser og priser
*Greystoke* har fått 69 % på Rotten Tomatoes.

Den fikk meget bra omtale av Aftenpostens anmelder.

Filmen vant en BAFTA-pris for beste make-up. Den ble nominert til tre Oscar (beste mannlige birolle, make-up og manus). Det kan også nevnes at den ble tildelt en pris fra både New York Film Critics Circle Awards og British Film Institute Awards.

;Publikum
Filmen ble en moderat publikumsuksess og innbrakte over 45 millioner dollar på amerikanske kinoer.

;Innspilling
Naturscenene ble gjort i Korup nasjonalpark, Kamerun.

Flere kjente herskapshus i Storbritannia ble brukt til det fiktive Greystoke-familiesetet i Skottland: Floors Castle nær Kelso i Roxburghshire, Skottland, ble brukt til eksteriør- og ballsalscenene, Hatfield House i Hertfordshire ble brukt til inngangshallen og den store trappen. og Blenheim Palace i Oxfordshire ble brukt til interiørscener.

## Rollebesetning
* Christopher Lambert : John Clayton/Tarzan
* Ralph Richardson : Earl of Greystoke, Johns bestefar
* Ian Holm : Phillippe D'Arnot
* Andie MacDowell : Jane Porter
* James Fox : Lord Charles Esker
* Nigel Davenport : Major Jack Downing
* Cheryl Campbell : Lady Alice Clayton 
* Ian Charleson : Jeffson Brown
* Nicholas Farrell : Sir Hugh Belcher
* Paul Geoffrey : Lord John 'Jack' Clayton 
* Richard Griffiths : Captain Billings
* Hilton McRae : Willy
* David Suchet : Buller
* John Wells : Sir Evelyn Blount

## Referanser


## Eksterne lenker
*
Trygve Utheim

**Trygve Utheim** (1884–1952) var en norsk jurist, embetsmann og Venstre-politiker. Han var fylkesmann i Møre og Romsdal 1928–1952, sosialminister 1933–1935 og stortingsrepresentant for Venstre fra Møre og Romsdal i snaue to perioder 1945-1952. Utheim døde da han var i sin andre periode på Stortinget. Vararepresentant Anders Endreson Skrondal møtte fra 21. januar 1952 og var fast representant etter Utheims død. 
## Bakgrunn

Han ble født i en kjøpmannsfamilie i Veblungsnes (Grytten kommune), tok artium i 1903 og ble cand.jur. i 1907.

Hans onkel John Utheim var prest og stortingsmann (Venstre) for Jarlsberg og Larviks amt 1892-1894. Hans onkel Peder Utheim representerte Romsdals amt på Stortinget 1892-1897. Barnelegen Kirsten Utheim Toverud var hans søster.

## Virke
Han var amtsfullmektig i Nordre Bergenhus amt 1908-1910, en kort tid fullmektig ved Aker kriminaldommerembete og Ringerike sorenskriveri før han arbeidet som sekretær i Justisdepartementet 1912-1920. Han var konstituert byfogd i Drammen 1912-1913, konstituert borgermester i Drammen 1913–14, og i 1916 konstituert amtmann i Nedenes og i Romsdal. Fra 1920 var han byråsjef i Justisdepartementet.

Utheim ble i 1928 ble fylkesmann i Møre og Romsdal. Da han ble utnevnt i 1928, var han landets yngste fylkesmann. Under andre verdenskrig ble han avsatt som fylkesmann 24. juni 1941 og i hans sted ble NS-mannen Erling Kvadsheim fylkesmann i Møre og Romsdal. Utheim reiste til Storbritannia i september 1941. Olav Oksvik ble under krigen utnevnt av regjeringen i London som «illegal» og midlertidig fylkesmann. Oksvik oppsøkte Kvadsheim 7. mai 1945 og ba ham gå av. Oksvik fungerte fra 8. mai til Utheim kom tilbake og trådte inn i sitt embete i juni 1945.

Han var sekretær for Formannskapslovkomiteen av 1919, og skrev en kommentar til kommunevalgloven som kom i flere utgaver. Han var medforfatter til bok om kommunenes arbeidsoppgaver. Som «en anerkjent kraft på den kommunale administrasjons område» deltok han i arbeidet med å slå sammen Oslo og Aker kommuner.

## Referanser


## Eksterne lenker
* 
*
Disen (Hamar)

**Disen** er en liten bydel i sentrumsregionen av Hamar, tidligere beliggende i Vang og innlemmet i Hamar ved byutvidelsen i 1946. Disen er et boligstrøk og grenser til Børstad i nord, Åkersvika naturreservat og Briskebyen i vest, og Midtstranda i øst.

Jernbaneskolen lå på Disen gård fra 1919 til 1927.
Hedmark Teater (i 2010 fusjonert inn i Teater Innlandet) hadde lokaler ved Disengården til 2013. Da flyttet de inn i Hamar kulturhus.

## Alle Gatene som ligger på Disen
* Anders Sørensens gate
* Christian Melbyes gate
* Disen Alle
* Dr. Waalers gate
* Peder Nilsen gate
* Hagestien
* Lars Hollos gate
* Just Brochs gate
* Steenbergs gate
* Skogvegen
* Vangsvegen

## Galleri

File:Disengården Hamar III.jpg|Disengården på Hamar
File:Disengården Hamar I.jpg|Disengården på Hamar
File:Jernbaneskolen paa Disen (1920).jpg|Jernbaneskolen  på Disen
File:Dr. Waalers gate og Steenbergsgate.jpg| Vinterbilde av Steenbergs gate som krysser Dr. Waalers gate. 
File:Disen alle.jpg| Vinterbilde av Disen alle
File:Dr. Waalers gate.jpg|Vinterbilde av Dr. Waalers gate.
File:Peder Nilsens gate.jpg|Vinterbilde av Peder Nilsens gate.
File:Lars Hollos gate vinter.jpg|Vinterbilde av  Lars Hollos gate. 
File:Dr. Waalers gate 2022.jpg| Dr. Waalers gate 2022.


## Se også
* Disen gård
* Bydeler i Hamar
* Hamar
## Referanser
Børstad

**Børstad** er en bydel på Hamar østkant, og er et boligstrøk med jordbruksarealet i nord/øst. Børstad grenser til Solvang og Smeby i nord, Ankerløkka i vest, Åkersvika naturreservat i øst og Disen i sør.
Børstad ungdomsskole er en av tre ungdomsskole i Hamar som ligger på Børstad.

## [[Børstad gård]]

Østre Disen og Børstad er en matrikkelgård (gnr. 4) i tidligere Vang, nå Hamar kommune. Østre Disen ble i 1850-årene slått sammen med Børstad, og de to gardene fikk da felles gardsnummer i matrikkelen. Også Kluke (bnr. 2) er en gammal gard som er lagt under Børstad. Den samla eiendommen var rundt 1900 en av de største gardene i Vang. Litt seinere begynte imidlertid utparselleringa, slik at tallet på bruksnummer økte fra 9 i 1903 til 82 i 1950.

## Børstad kunstgressbane
Børstad kunstgressbane er bygget i 2004. Det ble rehabilitert med nytt dekke i 2014 og nytt lys i 2017. Anlegget driftes av Hamar Idrettslag. Ansvarlig for all utleie er Hamar IL.

## Hamar idrettspark
Idrettsparken er idrettsanlegg bestående av friidrettsbane, naturisbane for bandy og skøyter, i tillegg til en eksisterende kunstgressbane for fotball. Byggestart var høsten 2012. Børstad idrettspark er av kommunestyret vedtatt døpt til Hamar idrettspark. Adressen er Furnesvegen 117. Idrettsparken åpnet offisielt 23. mai 2015.

## Galleri

File:Børstad kunstgressbane 2021.jpg|Børstad kunstgressbane som er blir benyttet av Hamar Idrettslag.
File:Hamar idrettspark tribuneanlegg.jpg|Hamar idrettspark.
File:Lars Hollos gate 1.jpg|Lars Hollos gate.
File:Børstadalleen, Hamar (2023).jpg|Børstadalleen.
File:Hempa barnehagen 2021.jpg|Hempa barnehagen Foto: Gran
File:Børstad ungdomsskole 2022.jpg|Børstad ungdomsskole. Foto: Vegard Gran


## Eksterne lenker
* Gater og veger i Hamar på lokalhistoriewiki.no
* BØRSTAD GARD *Domkirkeoden.no*
East Africa Cup

**East Africa Cup** er en årlig fotballturnering som blir arrangert i uke 25 i Moshi i Kilimanjaro i Tanzania. Hvert år deltar omtrent 52 lag med gutter og jenter under 16 år. Deltakerne kommer fra Kenya, Uganda, Rwanda og Tanzania.

I 2010 ble turneringen nominert til prisen «Årets sportsarrangement for fred 2010» av organisasjonen Peace and Sport. East Africa Cup har et mål om å nå ut til hele befolkningen, inkludert ungdom med funksjonshemminger. Turneringen arrageres av Norsk Folkehjelp, KRIK Norge, CHRISC (det regionale KRIK-nettverket) og Mathare sportsklubb for ungdom. Cupen er inspirert av fotballturneringen Norway Cup, som årlig arrangeres på Ekebergsletta i Oslo.

## Referanser


## Eksterne lenker
* www.eacup.org
José Pedraza

**José Pedraza** er navnet til flere personer:

*José Pedraza (friidrettsutøver) (1937–1998) – meksikansk friidrettsutøver
*José Pedraza (bokser) (født 1989) – puertoricansk bokser
Antonín Panenka

**Antonín Panenka** er en tsjekkisk tidligere fotballspiller som er styreleder i den tsjekkiske klubben Bohemians 1905. 

## Fotballkarriere

Panenka var en offensiv midtbanespiller kjent for sin utsøkte pasnings- og frisparkteknikk. Han spilte for Bohemians Praha i Tsjekkoslovakia i store deler av karrieren sin. Han spilte aldersbestemt fotball der fra 1959, og ble i klubben helt fram til 1981. Da gikk han til Rapid Wien i Østerrike, hvor han ble seriemester to ganger og cupmester en gang. I 1985 gikk han til VSE St. Pölten hvor han spilte to sesonger. Helt på tampen av sin karriere spilte han i lavere divisjoner i Østerrike, for klubbene Slovan Wien, ASV Hohenau og Kleinwiesendorf. Han la skoene på hylla i 1993. Panenka arbeider i dag som president i fotballklubben Bohemians 1905 i Praha.

## «Panenka-straffe»

Mest kjent er Panenka for straffesparket som avgjorde EM-finalen i 1976. På iskaldt vis lobbet Panenka det avgjørende straffesparket i mål bak en utspilt Sepp Maier i det vesttyske målet, i EM-historiens første straffesparkkonkurranse.

*"Hvis jeg skyter hardt, kan keeperen redde skuddet. Men hvis jeg skyter i en lett bue, så har han ikke muligheten til å kaste seg tilbake igjen, for han er ingen akrobat. Jeg visste det ville gå, ikke 100 %, men 1000 %, for ingen har tatt en slik straffe før. Det var kun spørsmål om å gjøre det. Det var perfekt innøvd, for jeg hadde trent på dette i to år. "*

Straffesparket er (forsøkt) kopiert av andre utallige ganger siden. 

## Meritter
* VM i fotball: 1982
* EM i fotball: 1976, 1980
** EM-gull 1976
** EM-bronse 1980
* Østerriksk seriemester 1982, 1983
* Østerriksk cupmester 1983, 1984, 1985
* Finale i Cupvinnercupen i 1985 (tap 1-3 mot Everton FC)
Han fikk 59 landskamper og gjorde 17 mål for Tsjekkoslovakia.

## Referanser


## Eksterne lenker
* 
* 
*
Ajer

**Ajer** er en bydel og Grunnkretser i Hamar kommune nord på Hamar, med boligbebyggelse og i nord er det jordbruksarealet men med stadig store bolig utbyggelse på "Vold jordet" som grensen til "Stavsbergfelte" i Ringsaker. 

Hamar katedralskole ligger helt vest på Ajer. 

Innebandyklubb Ajer IBK stiftet 1991 kommer opprinnelig fra Ajer og spiller til daglig i Hedmarkhallen etter flere år som bruker av Ajerhallen. Sistnevnte hall var i en så dårlig forfatning med hensyn til blant annet dusjanlegget at laget ble tvunget til å skifte hall under kamper. Ajer IBK har også sin egen supporterklubb med navn *Ajerbanden*, etter byens fotballstorebror Briskebybanden.

## Bygg og institusjoner tilknyttet Ajer
* Ajer ungdomsskole
* Hamar katedralskole
* Ajer barnehage
* Ajer kiosken og video  
## Referanser


## Eksterne lenker
* Gater og veger i Hamar
* Delområder og grunnkretser, 2006 fra Statistisk sentralbyrå
Morten Bjørnskau Johannesen

**Morten Bjørnskau Johannesen** (født 1990) er en tidligere, norsk fotballspiller som blant annet spilte for Lyn og Bodø/Glimt. Johannesen spilte både midtstopper og venstreback. Han studerer i dag jus.

I 2008 ble han seriemester med Ullern i 3. divisjon. Året etter ble Johannesen kjøpt av Bodø/Glimt, men han fullførte sesongen for Ullern på utlån. Sesongen endte med nedrykk. I Bodø/Glimt ble Johannesen omskolert til midtstopper. I 2010 spilte han tre kamper og i 2011 ble det kun en kamp før hans overgang til Lyn 17. juli 2011.I Lyn har han spilt mest venstreback og har imponert med presise innlegg og dødballer som resulterte i 11 målgivende pasninger på 8 seriekamper i 2011 og 19 målgivende på 26 kamper i 2012.

## Karrierestatistikk

## Referanser


## Eksterne lenker
* Profil på lynfotball.net
Ruben Want

**Ruben Helskog Want** (født 4. juli 1992) er en norsk tidligere fotballspiller.

Want ble hente opp fra junioravdelingen til Bodø/Glimt i 2010 der han fikk 1 kamper i sin debut-sesong. Før 2011-sesongen ble han tilbud en proffkontrakt fra Bodø/Glimt sammen med to andre.

Videre bar turen til Levanger. Etter en halv sesong i Levanger flyttet han hjem. For tiden spiller han for Junkeren hvor han i 2012 ble nr. 11 Avisa Nordlands spiller-børs for HÅNO, samme sesong lagde han 5 mål på 5 kamper.

Som fotballspiller blir han beskrevet som ballsterk, hurtig og smart. Hans største attributter er hurtighet, et lavt tyngdepunkt og finesseskudd. I Bodø/Glimt har Ruben stort sett blitt brukt som angrepsspiller, men under et års opphold i collegeklubben San Jose Spartans i USA ble han i større grad brukt på midtbanen. Han ble av treneren beskrevet som en «*High impact player»* selv om sesongen endte med 1 mål og 3 assist på 17 kamper for Want. Ved senere anledninger har Want gitt uttrykk for at han var i sin livs form i tiden som Spartan.

I cupen mellom Junkeren - Bodø/Glimt i 2013 (Kampen endte 3-7) ble Want den store overskriften i mediene etter å ha levert tre mål mot gamleklubben. Til tross for lovende ord fra tidligere Bodø/Glimt-trener Jan Halvor Halvorsen etter kampen befinner Ruben Want seg fremdeles i Junkeren i 2016 samtidig som han studerer på Nord universitet.

Etter flere gode sesonger i Junkeren, med imponerende statistikk bak seg, har nå Helskog Want meldt overgang til opprykksjagende Fuglebakken KFUM Aarhus. I sesongen 2016 har Helskog Want bidratt stort i den nye klubben. Med 1 mål og 3 assist på 5 kamper. Treneren har omtalt han som «fantastisk joker» med sine fantastiske innhopp.

Helskog Want har gode utsikter for å etablere seg som en fast og stabil førstelagsspiller i Jyllandsserien.

Selv om Helskog Want hadde en relativt suksessrik periode i Fuglebakken KFUM Aarhus, meldte han den 9. februar 2017 at han kommer til å legge fotballskoene på hyllen. Han omtalte det som et vanskelig valg han «*aldri trodde han skulle klare å ta»*, men kommer i fremtiden til å fokusere på økonomistudiene på Aarhus BSS.

## Referanser


## Eksterne lenker
*